Citations:munisipyo

Noun: "a city hall, a town hall, a municipal hall"

 * 1912 — Irles, Juan Villagonzalo, Wala’y Igsoon.... [sic], Unan'g Patik  [sic], Patikanan ni Falek, Sugbo, Sugbo, K.P.
 * Usá ka polís nahidugók ug gidakóp si Lucas, gidalá sa munisipyo diin gisilotan sa Presidente2 ug limá ka adlaw sa bilangoán. Si María misagnunot sa munisipyo ug didto napakisusi sa nahitabó kang Lucas, sa iya’ng hinigugma nga walá na niya igkita ug igdungog kutob hidakpan sa mga amerikanhon.


 * 2012 — Dorotan, Richel D., Ang Tulo Ka Mayor Sa Hinablayan
 * Wa magdugay, giimbargo sa banko ang balay ug kayutaan na Poncing ug wa na siyay kapuy-an maong makit-an na lang siyang magbarog-barog atbang sa munisipyo, manghupaw ug manakla sa kapalarang naangkon kauban ang nahabilin niyang mga tigpaluyo: asawa ug mga anak.


 * 2014 — Silot sa Langit (16 June), Supernobela, Bisdak Magasin, Sun Star Publishing, Inc
 * “Sige, Dante, mouna ko nimo, kay may adtuon pa ko sa kapitolyo. Pero, mohapit pa ko sa munisipyo,” ug mitindog si Mayor Facundo ug mibiya kang Dante nga nagpadayon pa sa iyang pagkaon.


 * 2015 — Limpangog, Romeo T., Bodega sa Munisipyo Gilungkab (21 June), Banat News
 * Mokabat sa P51,600 nga kantidad sa mga butang ang nasakiyo sa kawatan sa gilungkab nga bodega sa munisipyo sa lungsod sa Compostela nga nadiskubrehan kagahapon lang sa buntag. Si Senior Police Officer 4 Ernesto Pepito sa Compostela Police Station  mibutyag nga ang kawani sa munisipyo nga si Timoteo Calo maoy nakadiskubre nga gilungkab na ang ilang bodega.


 * 2016 — Lopez, Herty B., Abo Gibuga sa Mt. Kanlaon wa Moabot sa Sugbo (01 April), SuperBalita Cebu
 * “Atbang man, unya ang Balamban apil man sa gipaubos sa alert level 1. Lima mani sila ka munisipyo nga anaa sa alert level 1. Okay paman ilang air quality,” dugang ni Ochea.